ΓΡΑΠΤΗ ΕΡΩΤΗΣΗ P-2190/99

υποβολή: Georg Jarzembowski (PPE-DE) προς την Επιτροπή

(19 Νοεμβρίου 1999)

Θέμα: Χορήγηση άδειας κυκλοφορίας σε λεωφορεία στη Γαλλία

Με τις οδηγίες 96/36/ΕΚ(1) και 96/37/ΕΚ(2) η Ευρωπαϊκή Κοινότητα καθορίζει στα κράτη μέλη τις προϋποθέσεις για τη χορήγηση άδειας κυκλοφορίας σε λεωφορεία. Από την 1 Μαΐου 1999 τα κράτη μέλη επιτρέπεται να χορηγούν νέα άδεια κυκλοφορίας σε λεωφορεία, τα οποία διαθέτουν σε κάθε θέση ζώνη ασφαλείας (οδηγία 96/36/ΕΚ) και στα οποία η αγκύρωση των θέσεων αντιστοιχεί στις προδιαγραφές της οδηγίας 96/37/ΕΚ.

Οι οδηγίες 96/36/ΕΚ και 96/37/ΕΚ μεταφέρθηκαν από τη Δημοκρατία της Γαλλίας με τοπουργικό διάταγμα της 5.12.1996 σχετικά με «ceintures et systmes de retenue, aux ancrages des ceintures de scurit, la rsistance des siges et de leur ancrages et aux appuis-tte dans les vhicules moteur, Journal Officiel du 18.12.1996, Page 18622».

Το εν λόγω διάταγμα προβλέπει, ότι από την 1 Μαΐου 1999 όλα τα λεωφορεία στα οποία θα χορηγηθεί άδεια κυκλοφορίας για πρώτη φορά, θα πρέπει να ανταποκρίνονται στις διατάξεις της οδηγίας. Με τον τρόπο αυτό διευρύνεται η ισχύς της οδηγίας τόσο σε νέα λεωφορεία, που πρωτοκυκλοφορούν, όσο και σε παλαιότερα/μεταχειρισμένα λεωφορεία στα οποία είχε ήδη δοθεί άδεια κυκλοφορίας σε άλλο κράτος μέλος και τα οποία καταχωρούνται για πρώτη φορά στη Γαλλία.

Η εν λόγω ρύθμιση για παλαιότερα/μεταχειρισμένα λεωφορεία θα μπορούσε να αποτελεί παραβίαση της αρχής της ελεύθερης κυκλοφορίας αγαθών και ένα μη δασμολογικό εμπόδιο μεταξύ των κρατών μελών.

Με βάση τα ανωτέρω θα ήθελα να ερωτήσω την Επιτροπή:

1. Πώς αξιολογεί η Επιτροπή τη νομοθεσία της Γαλλικής Δημοκρατίας σχετικά με την καταχώρηση των λεωφορείων, τα οποία έχουν ήδη λάβει άδεια κυκλοφορίας σε άλλα κράτη μέλη;

2. Τί προτίθεται να πράξει η Επιτροπή, για να εξασφαλίσει την ελεύθερη κίνηση αγαθών των παλαιών και μεταχειρισμένων λεωφορείων προς τη Γαλλία;

(1) ΕΕ L 178 της 17.7.1996, σελ. 15.

(2) ΕΕ L 186 της 25.7.1996, σελ. 28.

Απάντηση του κ. Bolkestein εξ ονόματος της Επιτροπής

(6 Δεκεμβρίου 1999)

Ο αξιότιμος βουλευτής εφιστά την προσοχή της Επιτροπής στους όρους έγκρισης και, κατά συνέπεια, ταξινόμησης αυτοκινήτων και λεωφορείων στη Γαλλία, που ήταν προηγουμένως ταξινομημένα σε άλλο κράτος μέλος.

Κατόπιν επαφών με τις γαλλικές αρχές, η Επιτροπή πληροφορήθηκε ότι όλα τα οχήματα με κινητήρα (συμπεριλαμβανομένων των αυτοκινήτων)πόκεινται στις διατάξεις ενός τροποποιημένου διατάγματος της 5ης Δεκεμβρίου 1996, το οποίο θεσπίζει κυρίως ορισμένους κανόνες όσον αφορά την αγκύρωση των ζωνών ασφαλείας, την αντίσταση των καθισμάτων και την αγκύρωσή τους, τις ζώνες ασφαλείας και τα συστήματα συγκράτησης που είναι εγκατεστημένα στα εν λόγω οχήματα.

Το εν λόγω κείμενο (άρθρο 8), στην αρχική του έκδοση, επέβαλε στα οχήματα που ήταν προηγουμένως ταξινομημένα σε άλλο κράτος μέλος να συμμορφώνονται προς τις απαιτήσεις που ισχύουν για τα οχήματα που κυκλοφορούν για πρώτη φορά την ημέρα της έγκρισης σε μεμονωμένη βάση (δηλαδή τη στιγμή τηςποβολής αίτησης για ταξινόμηση).

Εν γνώσει των δυσκολιών που προκύπτουν από την εν λόγω διάταξη, οι γαλλικές αρχές τροποποίησαν το ανωτέρω κείμενο καιιοθέτησαν τον κανονισμό της 7ης Σεπτεμβρίου 1999. Οι απαιτήσεις για τα οχήματα που ήταν προηγουμένως ταξινομημένα σε άλλο κράτος μέλος είναι πλέον αυτές που ίσχυαν την ημέρα της πρώτης τους κυκλοφορίας (και όχι την ημέρα της έγκρισης).

Η τροποποίηση αυτή θα πρέπει να άρει τα εμπόδια στην ελεύθερη κυκλοφορία αγαθών, στα οποία αναφέρθηκε ο αξιότιμος βουλευτής.